Jackie Moggridge

Si Jackie Moggridge (namundag na Dolores Theresa Sorour ; 1 Marso 1922 – 7 Enero 2004) sarong piloto na nag-enot, an pinakaenot na babae na naglukso sa parasyut sa Aprika del Sur asin an pinakaenot na babaeng kapitan kan mga nakaiskedyul na serbisyo nin pasahero. [ 1 ] [ 2 ]

 Amay na buhay 
Namundag na si Dolores Theresa Sorour sa Pretoria, Aprika del Sur, nagdesisyon siyang apodon an saiyang sadiri na Jackie sunod sa saiyang bida sa isports na si Jackie Rissik na bantog kan panahon na idto sa pag-aling nin hockey. Nakanood siyang maglayog asin nakua an saiyang 'A' na lisensya sa paglayog, na nagpoon na maglayog sa edad na kinse. Siya an nagin pinakaenot na babae na naglukso sa parasyut sa Aprika del Sur sa edad na disi-syete. Nagbalyo siya sa United Kingdom kan 1938 sa intensyon na makua an saiyang 'B' na lisensya sa paglupad sa Aeronautical College, Witney, Oxford. 

 Serbisyo sa Ikaduwang Gerang Pankinaban 
Arog kan kadaklan na mga babae na interesadong maglayog para sa paghihingoa sa gera, siya nag'ayon sa Women's Auxiliary Air Force sagkod na siya makalaog sa Air Transport Auxiliary (ATA). Sa primero nakabase siya sa Rye sa sarong istasyon nin radar. Siya narekrut sa ATA kan Komandante kan mga Babae, si Pauline Gower kan Hulyo 1940. Si Moggridge an pinakahoben sa mga babaeng piloto kan panahon na idto. Naglupad siya nin labing 1,500 na eroplano na may 83 na manlaen-laen na klase. 

Si Jackie Moggridge tinawan nin Komendasyon kan Hade para sa Mahalagang Serbisyo sa Aire kan 1945. 

 Pagkatapos kan gera 
Si Dolores Theresa "Jackie" Sorour naagom kan army Lieut. Koronel asin inhenyero, si Reginald Moggridge, sa Taunton, Somerset kan 1945, na saiyang nagkaigwa nin duwang aking babae. Imbuelto siya sa mga lokal na sosyedad nin amateur dramatics alagad gusto pa man giraray niyang maglayog.

Kan 1949 siya pigkomisyon sa Women's RAF Volunteer Reserve (WRAFVR), bilang sarong Pilot Officer, asin nagkualipikar para sa saiyang mga pakpak sa RAF kan 1953, an ikaduwa sa enot na limang babae na nakakua kan saindang mga pakpak sa RAF. Bilang resulta kan saiyang pakikilabot sa parehong amateur dramatics asin sa RAF Reserve, si Moggridge ininterbyu kan 1950 ni Richard Dimbleby para sa saiyang palabas sa radyo na Down Your Way . 

Si Moggridge nakakua kan saiyang lisensya bilang komersyal na piloto kan mga taon 1950, asin nag-ferry nin mga Spitfire hale sa Cyprus pasiring sa Rangoon, pasiring sa Indian Air Force asin pasiring sa Burma, bago maghanap nin mas dakol na oportunidad sa paglupad. Kan 1957 nagtrabaho siya para sa LEC Refrigeration, na nagko-piloto nin mga demonstrasyon na bersyon kan saindang mga refrigerator pasiring sa South Africa para sa mga potensyal na parokyano na mahiling, sarong pagbiyahe na 15,000 milya. 

Kan 1958 nag-aplay siya na magin piloto sa Channel Airways, na nakabase sa Southend Airport, na dai sinabi an saiyang sekso. Siya nanombrahan huli sa saiyang kahanga-hangang rekord sa paglupad, na nagin an pinakaenot na babaeng kapitan nin eroplanong Briton na naglupad nin mga pasahero sa mga nakaiskedyul na pagbiahe. Sa pag'agi nin panahon, nagtrabaho siya sa mga ruta kan Isle of Wight, Jersey asin Guernsey.

 Mga premyo asin legasiya 
Para sa saiyang serbisyo sa gera, an dai pa sana nahahaloy na kasal na Enot na Opisyal na si Moggridge tinawan nin Komendasyon kan Hade para sa Mahalagang Serbisyo sa Aire,  dugang pa sa mga medalya sa kampanya. Kan 1953 tinawan siya nin medalya nin Koronasyon, na bakong unibersal na isyu kan panahon na idto, asin kun kaya saro pang pagmidbid sa merito.

Si Moggridge tinawan nin Jean Lennox Bird Trophy kan British Women Pilots' Association kan 1959, huli sa pagpapauswag kan kawsa kan mga kababaihan sa aviation, inako niya an premyo na nagsasabing "Nagmamawot ako nin panahon na an pagigin sarong babaeng Kapitan magigin ordinaryo na sana". 

Siya an nagmukna kan Jackie Moggridge Cup, na itinatao sa sarong babaeng piloto na Briton huli sa pagkamit nin marahayon na mga kwalipikasyon. Dugang pa sa BWPA Jackie Moggridge Cup, sarong bagong tropeo na itatao taon-taon sa saiyang paggirumdom tanganing magtao nin inspirasyon sa mga daragita na maglayog, pig-introdusir kan 2021. An RAF Jackie Moggridge Spitfire Award itinao ni Princess Anne sa Cranwell College sa sarong Engineer o Aircrew Graduate na nagpahiling nin pambihirang potensyal.

Si Jackie Moggridge nagsurat nin sarong libro manungod sa saiyang mga eksperyensya, na orihinal na ipinublikar kan 1957 bilang Woman pilot, na ngonyan ipinublikar giraray bilang Spitfire Girl – My Life in the Sky (Head of Zeus).

An saiyang aking babae na si Candy Adkins nagtatao nin mga pahayag sa mga eskwelahan asin sosyedad manungod sa buhay ni Jackie Moggridge durante kan WW2 asin lampas pa tanganing maseguro na an mga babaeng pioneer na hinale sa mga libro nin kasaysayan dai malilingawan, asin tanganing ma-inspirar an mga daragita sa aviation. 

 Enot na limang babae na nakakua nin mga pakpak kan RAF kan amay na mga taon nin 1950 
Si Jean Bird, Benedetta Willis, Jackie Moggridge, Freydis Leaf asin Joan Hughes iyo an enot na limang babae na tinawan kan saindang mga pakpak. An sunod dai nakakua nin mga pakpak kan RAF sagkod na si Julie Ann Gibson 1991. 

 Mga Reperensya